Dohoda

medzi Vládou Slovenskej Republiky 

a Rozvojovým	PROGRAM OSN 
o poskytovaní podporných služieb

Článok 1

Hodnotiac úspešnosť poskytovaných podporných služieb v období od uzatvorenia Dohody
medzi  vládou Slovenskej republiky a Rozvojovým programom Organizácie Spojených národov (ďalej len “ UNDP “) o poskytovaní podporných služieb z 11. októbra 2000, a potreby zosúladenia ďalšieho poskytovania podporných služieb s vnútroštátnym právnym poriadkom Slovenskej republiky, sa týmto UNDP a vláda Slovenskej republiky dohodli na tomto novom texte Dohody o poskytovaní podporných služieb:
Článok 2
UNDP môže prostredníctvom svojej Národnej kancelárie poskytovať, na základe Dohody medzi Slovenskou republikou a UNDP z 18. novembra 1993, podporu a  pomoc na požiadanie určenej inštitúcie, ktorou pre účely tejto dohody je ktorýkoľvek ústredný orgán štátnej správy Slovenskej republiky. Podľa ustanovení § 1 ods. 2  písm. e) zákona NR SR  č. 25/2006 Z. z. o verejnom obstarávaní a  o  zmene  a doplnení niektorých zákonov, môže UNDP poskytovať takúto podporu a pomoc v súlade s postupmi určenými UNDP pri obstarávaní. 
Článok 3
Národná kancelária UNDP môže na požiadanie určenej inštitúcie poskytnúť nasledovnú podporu a pomoc:
(a)	kompletný manažment a implementácia aktivít programu/projektu na základe dohodnutého pracovného plánu,
(b)	zabezpečovanie úloh sprostredkovateľského orgánu,
(c)	zabezpečovanie správy a riadenia grantových kôl,
(d)	hodnotenie a monitorovanie implementácie grantových kôl,
(e)	vypracovanie výskumných úloh v odborných oblastiach spadajúcich do mandátu UNDP,
(f)	identifikácia a/alebo prijímanie zamestnancov programu/projektu, 
(g)	identifikácia a  sprostredkovanie (vedenie, podpora, organizovanie)  tréningových aktivít,
(h)	obstarávanie tovarov a služieb. 
Článok 4
Obstarávanie tovarov a služieb musí byť v súlade s predpismi, politikou a postupmi určenými UNDP. Podpora  a  pomoc uvedená v článku 3 musí byť detailne upravená v prílohe programového/projektového dokumentu, ktorá je prílohou tejto dohody. Ak sa požiadavky určenej inštitúcie na Národnú kanceláriu UNDP zmenia počas trvania programu/projektu, príloha programového/projektového dokumentu sa aktualizuje na základe vzájomnej dohody stáleho zástupcu UNDP a určenej inštitúcie.
Článok 5
Pre poskytovanie takejto podpory a pomoci platia príslušné ustanovenia Dohody medzi Slovenskou republikou a UNDP z 18. novembra 1993,  vrátane ustanovení o záväzkoch a  imunite. Za národne riadené programy/projekty zodpovedá určená inštitúcia. UNDP nesie pri poskytovaní podpory a pomoci podľa tejto dohody zodpovednosť len za poskytovanie podpory a pomoci špecifikovanej v prílohe programového/projektového dokumentu.
Článok 6
Akékoľvek sťažnosti alebo spory, ktoré prípadne vzniknú v rámci alebo v súvislosti s podporou a pomocou poskytovanou UNDP na základe tejto dohody sa prejednajú v súlade s príslušnými ustanoveniami s Dohody medzi Slovenskou republikou a  UNDP z 18. novembra 1993.
Článok 7
Druh a spôsob úhrady nákladov za podporu a pomoc podľa článku 3. tejto dohody poskytnutej UNDP sú stanovené v prílohe programového/projektového dokumentu.
Článok 8
Na požiadanie určenej inštitúcie Národná kancelária UNDP predloží priebežné správy o poskytnutej podpore a pomoci, ako aj správy o úhrade nákladov za poskytovanú podporu a pomoc. 
Článok 9
Táto dohoda môže byť menená alebo doplňovaná na základe vzájomnej dohody zmluvných strán. Zmeny a doplnky musia byť vykonané písomnou formou.
Článok 10
Táto dohoda nadobudne platnosť tridsiatym dňom odo dňa jej podpisu.
Článok 11
Dňom nadobudnutia platnosti tejto dohody končí platnosť Dohody medzi vládou Slovenskej republiky a Rozvojovým programom Organizácie Spojených národov  o poskytovaní podporných služieb z 11. októbra 2000.
Článok 12
Dané v Bratislave dňa .......................... v dvoch pôvodných vyhotoveniach, každé v slovenskom a anglickom jazyku, pričom obidve znenia majú rovnakú platnosť.

Za vládu Slovenskej republiky			Za Rozvojový program OSN

.......................................				............................................
Ján Kubiš						Ben Slay
minister zahraničných vecí 				riaditeľ Národnej kancelárie 
Slovenskej republiky                			Rozvojového programu OSN  

PRÍLOHA
PRÍLOHA  PROGRAMOVÉHO/PROJEKTOVÉHO DOKUMENTU

1.	Na základe konzultácií medzi (názov určenej inštitúcie) a zástupcami UNDP poskytne Národná kancelária UNDP určenej inštitúcii prostredníctvom programu/projektu (názov a číslo programu/projektu) v súlade s ustanoveniami dohody medzi určenou inštitúciou a UNDP (dátum podpisu dohody) podporu a pomoc ako je popísané ďalej.

2. 	Poskytovaná podpora a pomoc:

Forma podpory
A pomoci (popis)

Doba poskytovania podpory a pomoci

Náklady UNDP na poskytnutie tejto podpory a pomoci
(ak je to potrebné)

Výška a spôsob úhrady nákladov UNDP (ak je to potrebné)

1. | | |
2. | | |
3. | | |

3. 	Popis úloh a zodpovednosti zúčastnených strán: